"Nobel" telefon kartochkalari O'zbekistonga kirish harakatida
Kompaniya nazarida bozor uning uchun ochiq. O'zbekiston hukumati bilan muzokaralar davom etar ekan, yaqin kelajakdan umid katta.
ni Markaziy Osiyo, xususan O’zbekistonga jalb qilayotgan narsa bu telekommunikatsiya sohasining kengayib borayotgani va xizmatga talab borligi. Bugun butun region dunyo bilan har qachongidan ko’proq ulangan va muloqotda, deydi Maykl Maizels. “Bu bozorga o’z mahsulotlarimizni kiritishni istaymiz”,- deydi u. “Markaziy Osiyo iqtisodiy jihatdan tezlikda o’sib borayotgan hudud. Nisbatan barqaror. Fikrimizcha, bozor biz uchun ochiq. Ayniqsa, O’zbekiston. Geografik jihatdan qulay bir o’lka. Odamlar turli tillarda gaplashadi. Xizmat markazlarini ochsak bo’ladi”. Jahon Banki va boshqa xalqaro tashkilotlar O’zbekistonni dunyoda biznes qilish uchun eng qiyin mamlakatlardan biri sifatida qayd etadi. Korrupsiya va qog’ozbozlik jiddiy muammo ekani ayon. Bunday muhitda sarmoya qilish xavfli emasmi? Ishbilarmonlar har yerda turli sinovlar bilan yuzlashadi, deydi Maykl Maizels. “Biznesda talab, raqobat, tavakkal va xavf yonma-yon yuradi. Qo’limizdagi ma’lumotlar va hukumat bilan muzokaralarimizdan shuni angladikki, O’zbekistonda biznes qilsak arziydi”, - deydi Maizels. Kavkaz va Markaziy Osiyo bo’ylab asta qanot yozish harakatida ekan, “Nobel” ning asosiy mahsuloti - telefon kartochkalaridir. Ularda minut-soatlab vaqt sotib olib, istagan paytda foydalanish mumkin. Internetda Skype and tele-aloqa imkoniyatini beradigan boshqa vositalar ko’payib bormoqda. Kartochkalarning ustun tomoni, deydi Maykl Maizels, sizni internet va kompyuterga bog’lab qo’ymaydi. Ularni har yerda ishlatish mumkin. “Nobel” o’z mahsulotlarini aynan O’zbekistondagi sharoit va iste’molchi talablariga moslamoqchi. “O’zbekiston bilan muzokaralar davom etarkan, kompaniyamiz u yerdan mahalliy hamkorlar topish niyatida. Biz mahalliy tadbirkorlar bilan ishlashni xohlaymiz. Kompaniyamizning filiallarini ochsak, odamlarni ishga olamiz. Hozircha hammasi rejada, ammo qarorimiz qat’iy. Biznes bu biznes, har ikki tomon undan foyda ko’radi degan umiddamiz”, - deydi Maykl Maizels. Nobel, Ltd 1998-yilda tashkil topgan. 2004 va 2006 yillarda Amerikadagi eng yetakchi bizneslardan biri deb tan olingan. Bosh idorasida Bermudada, lekin biznes asosan AQShdan turib boshqariladi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.